Heksan

Heksan je bezbojna, hlapljiva tekućina, slabog mirisa na benzin, koja spada u grupu alkana.

 Osobine 
Prelama svjetlost slično kao i voda, sa indeksom prelamanja od 1,3748. Kritična tačka gorenja iznosi -22 °C, a tačka paljenja 240 °C. Relativna dielektrična konstanta heksana iznosi 1,8 pri temperaturi od 20 °C. U vodi nije rastvorljiv, dok je u organskim otapalima poput alkohola, etera i benzena dobro rastvorljiv.

 Izomeri 
Heksan ima pet izomera:
 n-heksan
 2-metilpentan (izoheksan)
 3-metilpentan
 2,2-dimetilbutan (neoheksan)
 2,3-dimetilbutan (diizopropil)

 Upotreba 
Heksan je u organskoj hemiji upotrebljava kao otapalo. Pošto ne stupa u reakciju sa polistirolom, za razliku od mnogih drugih organskih otapala, služi i kao rastvarač za ljepilo za stiropor.

 Opasnosti 
Dokazano je da heksan kod čovjeka izaziva ovisnost. Ako se u zraku nalazi između 1,1 i 7,5% heksana može doći do eksplozije. U organizmu heksan metabolira u 2,5-heksadion, koji može uticati na oštećenja nervi, a izlučuje se preko urina.

 Vanjski linkovi 
 Tehnički podaci o heksanu
 Carl-Roth podaci

Kategorija:Alkani